En meget stor (hannen opptil 120 millimeter inkludert hornet) og tung bille. Som vanlig blant hornbiller er hannene mye større enn hunnene og har lange horn på hodet og pronotum som hunnene mangler. Billen er glinsende svart, hos hunnen er pronotum noe ruglete og matt. Kroppsformen er noe avflatet. Hannen har et langt og krumt horn på hodet, dette er litt oppoverbøyd. På pronotum er det et forholdsvis langt, spisst horn på hver side, disse er tynnere og plassert lenger ute mot siden enn hos den ellers lignende arten . I midten er den en liten stripe av gule hår. Beina er forholdsvis lange, føttene med skarpe klør.